Oslo Miniatyrspillklubb

Oslo Miniatyrspillklubb (OMSK) ble stiftet under navnet Oslo & Omegn MiniatyrSpillKlubb (OOMSK) 18. juni 1998. Klubben har med sine omkring 100 medlemmer som formål å skape et miljø rundt miniatyrspillingen i Oslo-området, innen samtlige sjangre og perioder. 

Klubben har vært tilsluttet Hyperion siden sistnevnte startet opp i 2002/3. Etter en omflakkende tilværelse i Bærum og Oslo, hadde klubben fra 2003 noen år tilhold i trikkehallen på Kjelsås. Fra denne fasen var OMSK særlig kjent i miniatyrspillmiljøet for sine to hovedturneringer MiniCon (senere kalt Hersir) og HøstCon (senere kalt Leidangr). Turneringene ble avholdt siste gang i 2006. Etter det lå klubben nede en tid før den ble revitalisert i 2008, med tilhold hos hos Norges Kristelige Studentforbund i Universitetsgata 20. Fra 2011 til 2015 hadde klubben lokaler i Grønlandsleiret 41, seinere hos Outland i Storgata og i klubben 2d6 sine lokaler på Gunnerius. Fra 2022 har klubben hatt lokaler på Ensjø.  

Foreningen deltok i arrangeringen av landets første NM i miniatyrspill i 2013.

Referanser

Litteratur 
 "Ringenes nerder", artikkel i Aftenposten 25.5.2003.
 "Horder av tinnsoldater", artikkel i Aftenposten 15.01.2013.
 "Miniatyrer i spill", Historeblogg.no.

Eksterne lenker 
 Hjemmeside
 OMSK på Facebook
 Forum 

Miniatyrspill